Suchinthana/ta-wikipedia huggingface dataset:
155 (எண்)

155 (நூற்றி ஐம்பத்து ஐந்து) என்பது ஒரு இயல் எண் ஆகும். இது 154 இற்கு அடுத்தும் 156 இற்கு முன்னும் வரும் எண் ஆகும்.

கணிதத்தில் 
155 என்பது :
 ஒரு பகு எண்
 ஒரு அரைப்பகாத்தனி.
 ஒரு குறைவெண் ().

155 என்பது 5 மற்றும் 31 ஆகிய இரு எண்களைப் பெருக்கினால் வரும் முடிவும் ஆகும்.

வேறு
155 என்பது பின்வருவனவற்றுள் ஒன்றாகவும் இருக்கும்:
 ஆண்டுகள் கிபி 155 அல்லது கிமு 155
 இசுலாமிய நாட்காட்டியில் 155 என்பது 771–772 பொது ஊழியைக் குறிக்கும்.
 155 சில்லா என்பது சிறுகோள் பட்டையில் உள்ள ஒரு சிறுகோள்
 யூரோப்பியம்-155 என்பது ஒரு கதிரியக்க அணுக்கரு ஆகும், அல்லது யூரோப்பியமும் பிளவுவிளைபொருளும் (அரைவாழ்வுக் காலம் 4.76 ஆண்டுகள்).
 அன்குயிண்ட்குயிண்டியம் என்ற தற்காலிக தனிமத்தின் அணு எண் 155.

மேற்கோள்கள் 

முழு எண்கள்
ராபின் தேவனேஷ்

ராபின் தேவனேஷ் ஆக்சுபோர்டு பல்கலைக்கழகத்தில் ஒய்வு பெற்ற இயற்பியல் வல்லுநர் ஆவார். இவர் ஹெர்ட்ஃபோர்டு கல்லூரி மற்றும் ஆக்ஸ்ஃபோர்டு பல்கலைக்கழகத்தின் முன்னாள் முதல்வர் ஆவார். இவர் ஃபெல்லோ மற்றும் இயற்பியலில் பட்டம் பெற்றவர்.  இவர் நெகிழ்வற்ற சிதறல் என்ற துறையில் சிறப்பாக பணியாற்றினார். இந்த பணிக்காக டிசம்பர் 2009-இல் மேக்ஸ் பார்ன் பதக்கம் வழங்கப்பட்டது. அந்த துறையில் இவர் தொடர்ந்து சிறப்பாக செயல்பட்டு வருகிறார்.

கல்வி மற்றும் ஆரம்பகால வாழ்க்கை

தேவனெஷ் பெனிடிக்டினேஸ் என்ற பள்ளியில் ஆரம்பகால கல்வியை கற்றார்.  இவர் கேம்பிரிட்ஜ் மற்றும் செயின்ட் ஜான்ஸ் கல்லூரியில் மேற்படிப்பு பயின்றார்.  இவர் 1979-இல் ஆக்ஸ்போர்டில் சேர்ந்தார்.இவர் யூகே பல்கலைக்கழங்களில் பல ஆராய்ச்சி நிலைகளை மேற்கொண்டார்.  மேலும் 1968-இல் முனைவர் பட்டத்தை பெற்றபின் ஹம்பர்க்கில் உள்ள டெசி ஆய்வகத்தில் பணிபுரிந்தார்.

தேவனேஷ் நெகிழ்வற்ற சிதறல் என்ற தலைப்பில் ஒரு புத்தகம்  எழுதியுள்ளார்.

விருதுகள்

மார்ச் 2009-இல் மார்க்ஸ் பார்ன் என்ற விருது தேவனேஷ்க்கு வழங்கப்பட்டது.  இந்த விருதினை அய் ஒ பி வழங்கியது.  இவரின் பணியானது அணுககள் கட்டமைப்பின் மீதான புரிதலுக்கும் முக்கிய முன்னேற்றங்களுக்கும் வழிவகுத்தது.  புரோட்டானின் கட்டமைப்பு கண்டறிவதில் இவரின் பங்கு மகத்தானது.  குவார்க் குரோமோ டைனமிக்சை புரிந்துகொள்வதில் பிஜோர்சென் எக்ஸ், குவார்க் மற்றும் குளுக்கோன் டென்சீசியஸின் வகைப்பாடு முக்கிய பங்கு வகித்தது.

மேற்கோள்கள்

பிரித்தானிய இயற்பியலாளர்கள்
அசோஸ்பைரில்லம்

அசோஸ்பைரில்லம் (Azospirillum) பாக்டீரியா வகையைச் சார்ந்த ஒரு நுண்ணுயிரி ஆகும். மண்ணில் வாழும் இந்நுண்ணுயிரி காற்றிலுள்ள தழைச்சத்தை ஈர்த்து நிலைநிறுத்தி நெற்பயிருக்கு அளிக்கவல்லது. இது காற்றிலுள்ள தழைச்சத்தைக் கிரகித்து 'இணைகூட்டு வாழ்' முறையில் நெற்பயிரின் வேர் மற்றும் வேர் சூழ் மண்டலத்தில் செயல்படுகிறது. பயறு வகைகளில் தோன்றும் ரைசோபியம் போல் வேர்களில் முடிச்சுகளை ஏற்படுத்தாமல் பயிரிடும்பொழுது பயிரோடு சேர்ந்து தழைச்சத்தை நிலைநிறுத்தும் தன்மை கொண்டது அசோஸ்பைரில்லம். பயிரிடப்படாத போது மண்ணில் தனித்து வாழும் நெற்பயிர் ஒளிச்சேர்க்கை மூலம் உற்பத்தி செய்யும் மாவுச்சத்தினை அசோஸ்பைரில்லம் பெற்றுக்கொண்டு அதற்குப் பதிலாகக் காற்றிலுள்ள தழைச்சத்தினைப் பிடித்து நெற்பயிருக்குக் கொடுக்கிறது. இதைத் தவிர பயிரின் வேர் வளர்ச்சியையும் மகசூலையும் அதிகரிப்பதுடன் வறட்சியைத் தாங்கும் திறனையும் கொடுக்கிறது.

அசோஸ்பைரில்லத்தின் வகைகள் 
அசோஸ்பைரில்லத்தில் இரண்டு சிற்றினங்கள் உள்ளன.
 அசோஸ்பைரில்லம் பிரேசிலன்ஸி. இது, தானிய மற்றும் காய்கறிச் செடிகளில் செயலாற்றுவது.
 அசோஸ்பைரில்லம் ரைப்போரெம். இது, நெல், வாழை, கரும்பு ஆகிய பயிர்களில் செயலாற்றுவது.

மேற்கோள்கள் 
 "நிலவளம்", ஜனவரி,2008, சென்னை:தமிழ்நாடு கூட்டுறவு மாநில வேளாண்மை மற்றும் ஊரக வளர்ச்சி வங்கி.

துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
நுண்ணுயிரிகள்
தமிழக ஆசிரியர்கள் தொடங்கிய தாவரவியல் கட்டுரைகள்
தோவாளை தேசாசாரியாள் வீரவநங்கை அம்மன் கோயில்

தோவாளை தேச ஆச்சாரியாள் வீரவநங்கை அம்மன் கோயில் தமிழ்நாட்டில் கன்னியாகுமரி மாவட்டம், தோவாளை என்னும் ஊரில் அமைந்துள்ள கிராமக் கோயிலாகும்.

வரலாறு 
இக்கோயில் ஓர் ஆயிரம் ஆண்டு என்ற முறையில் குறிப்பிட்டு கோயில் வரவு செலவு கணக்குகள் இருக்கிறது. ஆயிரம் வருடத்திற்கு முன்பான கணக்குகள் இருப்பதால் இக்கோவில் ஆயிரம் ஆண்டு முன்பான கோயில் என்பது தெரியவருகிறது.

கோயில் அமைப்பு 
இக்கோயிலில் வடக்கு நோக்கிய தேச ஆச்சாரியாள் வீரநங்கை அம்மன் சன்னதியும், கிழக்கு நோக்கிய விநாயகர், தெற்கு நோக்கிய பைரவர் மற்றும் கிழக்கு நோக்கிய பூதத்தான் ஆகிய உபசன்னதிகளும் உள்ளன. இங்குக் கோயில் குளம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது மற்றும் பரம்பரை காராமை அர்ச்சகர்களால் பூஜைகள் நடைபெற்றறு வருகிறது

பூசைகள் 
இக்கோயிலில் இரண்டு காலப் பூசைகள் நடக்கின்றன. பங்குனி மாதம் காளியூட்டுத் திருவிழா முக்கிய திருவிழாவாக நடைபெறுகிறது. ஐப்பசி மாதம் மாதப்பிறப்பு திருவிழாவாக நடைபெறுகிறது.

மேற்கோள்கள் 

கிராமக் கோயில்கள்
சரி பார்க்க வேண்டிய தானியக்கக் கோயில் கட்டுரைகள்
வாட்மீட்டர்

பயன்படுத்தப்படும் மின்திறனை அளவிடப் பயன்படும் கருவி வாட்மீட்டர் அல்லது வாட்மானி (wattmeter) ஆகும். அதாவது, மின்சுற்று ஒன்றில் ஓரலகு காலத்தில் பயன்படுத்தப்படும் மின் திறன் அல்லது மின்னிலையாற்றலின் சராசரி பாய்வு வீதத்தை வாட் அலகுகளில் அளவிடக் கூடிய கருவியாகும். 

இக்கருவியில், நிலையாகப் பொருத்தப்பட்ட, வரிச் சுருள் போன்ற ஒரு சோடி கம்பிச் சுருள்களுக்கிடையில் அமைக்கப்பட்ட இயங்கு சுருள் உள்ளது. இயங்கு சுருளுடன் குறிமுள் ஒன்று பொருத்தப்பட்டிருக்கும். குறிமுள்ளின் முனையானது வட்ட அளவுகோலிற்கு முன்பாக இயங்கக் கூடியதாக இருக்கும். கம்பிச் சுருள்களில் மின்னோட்டம் பாயும்போது, குறிமுள்ளின் விலக்கமானது மின் திறனுக்கு நோ்த்தகவில் இருக்கும்.

மின்காந்த வாட்மானிகள், பயன்பாட்டு அதிர்வெண்ணையும் ஒலி அதிவெண் ஆற்றலையும் அளக்க உதவுகிறது. வானொலி அதிர்வெண்களை வேறுவகையான மானிகள் அளக்கத் தேவைப்படுகின்றன.

உசாத்துணை 
 US Lawrence Livermore laboratory, Standby Power, measuring standby
 Data listed in text from manual for inexpensive plug-in electricity meter Brennenstuhl PM230. The lowest measurable current is given as 0.02 A, which corresponds to about 5 W at 230 VAC
 Joeseph J. Carr, RF Components and Circuits, Newnes, 2002  pages 351-370

மேலதிக வாசிப்புக்கு

வெளி இணைப்புகள்
 DC Metering Circuits chapter from Lessons in Electric Circuits series

இலத்திரனிய பரிசோதனைக் கருவிகள்
மின்னியல்
துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
அளவிடும் கருவிகள்
ஐரோவாசியக் காட்டுமான்

ஐரோவாசியக் காட்டுமான் (elk அல்லது moose, Alces alces) என்பது புதிய உலக மான் வகைகளில் ஒன்று. பூமியில் வாழும் மான் குடும்ப உயிரினங்களில் மிகப் பெரியதாகும். இவை கனடா, அலாஸ்கா, நியூ இங்கிலாந்து, பென்னோஸ்காண்டியா, பால்டிக் நாடுகள் மற்றும் உருசியாவில் காணப்படுகின்றன. இவை ஓநாய், கரடிகள் மற்றும் மனிதர்களால் வேட்டையாடப்படுகின்றன. மற்ற வகை மான்களைப் போல் இல்லாமல் மூஸ்கள் தனியாக வாழ்கின்றன, கூட்டமாக வாழ்வது இல்லை. இவை பொதுவாக மெதுவாக நகரக் கூடியவை, ஆனால் கோபப்படுத்தப்பட்டால் வேகமாகவும், மூர்க்கத்தனத்துடனும் நடந்து கொள்ளும்.

பண்புகள்
சுமாா் 7-8 அடி உயரமிருக்கும். ஆண்களுக்கு விரிந்த கொம்புகளுண்டு. இந்தக் கொம்புகள் சிலவற்றில் 6அடி அகலம்கூட உண்டு. உலகத்திலேயே மிகவும் பரந்த கொம்புள்ள பிராணி இது. ஒவ்வொரு வருடமும் ஜனவரியில் இந்தக்கொம்புகள் உதிர்ந்து ஆறு மாதத்தில் மீண்டும் முளைத்துவிடும். இதன் கழுத்தடியில் மண் போன்ற ஒரு தோல் மடிப்பு தொங்கும். வெயில் காலத்தில் நீர் நிலைகளுக்கு அருகே வசிக்கும். இவை வெகுவேகமாக நடப்பது மட்டுமல்ல நன்றாக நீந்தவும் செய்யும். தழைகளே இவற்றின் உணவு. பாசிகளையும் நீர்செடிகளையும் உண்ணும். பின் கால்களால் நின்று கொண்டு 12-15 அடி உயரத்தில் இருக்கும் தழைகளைக்கூட உண்ண முடியும். ஒரு முறைக்கு ஒரு குட்டி போடும். ஒரு வயதுவரை குட்டி தாயுடனேயே இருக்கும். இவற்றிற்கு காது மிகவும் கூர்மை. இவற்றிற்கு அதிகரோமம் இருப்பதால் குளிரை தாங்கும் திறன் உண்டு. ஆனால் திடீர் என குளிர் அதிகரித்தால் காய்ச்சல் வந்து விடும். இவற்றிற்கு மூளைக்கோளாறு, கண்வலி, வயிற்று வலி போன்ற நோய்கள் கூட வருவதாக கூறப்படுகிறது.

மேற்கோள்கள்

பத்மா ராஜகோபால்,டிசம்பா் 2000,"உலக விலங்குகள்".சென்னை,திருமுருக பதிப்பகம்,பக்க எண் 103-104.
The Book of Animal Ignorance: Everything You Think You Know Is Wrong By John Mitchinson, John Lloyd—Harmony Books 2007 Page 141

மான்கள்
திருமுருகன் (நடிகர்)

திருமுருகன் (Thirumurugan, பிறப்பு:24 டிசம்பர்  1978 ) ஒரு இந்தியத்  திரைப்பட நடிகர் ஆவார். இவர் தமிழ் மற்றும் மலையாள மொழி படங்களில் துணை நடிகராக நடித்துள்ளார்.

பிறப்பு 
இவர் தஞ்சாவூர் மாவட்டத்தில் ஆம்பலாபட்டு என்னும் கிராமத்தில் சதாசிவம்-ராமலெட்சுமி தம்பதியரின் மகனாகப் பிறந்தார்.  2000இன்  தொடக்கத்தில் தனது திரைப்பட இயக்குநர் ஆகும் கனவை நனவாக்க சென்னை நோக்கிப் புறப்பட்டார்.  இதற்கு அவருடைய தந்தையும் தமக்கையாரும் உதவி செய்தனர்.

தொழில் 
அதன் பின்னர் அவர் இயக்குநர் சற்குணத்தின் நண்பரானார்.  சற்குணம் அவரை இயக்குநர் ஏ.எல்.வி.ஐயிடம் அறிமுகப்படுத்தினார்.  அவருடன் சேர்ந்து 50க்கும் மேற்பட்ட விளம்பரங்களில் நடித்தார். சில திரைப்படங்களில் உதவி இயக்குநராகப் பணியாற்றினார். சற்குணம், களவாணி திரைப்படத்தை 2010இல் இயக்கும் வாய்ப்பு கிடைத்தபோது திருமுருகன் இயக்குநராகப் பணியாற்றினார்.  இதற்கு முன்னரே அவரை இந்த படத்தில் வில்லனாக நடிக்கக் கேட்டுக்கொண்டபடி வில்லனாகவும் நடித்தார். 2011இல்  விமல் நடிக்கும் படத்தில் இயக்குநராக அறிமுகமாகத் திட்டமிட்டிருந்தார். ஆனால் அந்த திட்டம் பிறகு கிடப்பில் போடப்பட்டது.  
2012இல் அரவாண் திரைப்படத்திலும் 2015இல் ஈட்டி திரைப்படத்திலும் முக்கியமான கதாபாத்திரங்களில் நடித்தார்.  2017இல் இயக்குநர் சென்னாள் பாலசெறியின் ஓணான் படத்தில் முன்னணி நடிகராக நடித்துள்ளார்.

திரைப்படங்கள் 
 களவாணி (2010)
 முதல் இடம் (2011) 
 அரவான் (2012) 
 என்னமோ நடக்குது (2013) 
 ஆப்பிள் பெண்னே(2013)
 பரங்கிமலை (2013) 
 நாலு போலீசும் நல்லா இருந்த ஊரும் (2015)
 49ஒ (2015)
 ஈட்டி (2016)
  பென்சில் (2016)
 கட்டப்பாவ காணோம் (2017)
 திருநாள் (2018)
 அட்டு (2018)
 புயலாகிளம்பிவரோம்(2018)
 ஓணான் (2019)
 பெட்டிக்கடை(2019)
 அடங்காதே(2019)
18  . சள்ளியர்கள் (2022)

மேற்கோள்கள் 

திரைப்பட நடிகர்கள்
தஞ்சாவூர் மாவட்ட நபர்கள்
தமிழ்நாட்டுத் திரைப்பட நடிகர்கள்
1988 பிறப்புகள்
வாழும் நபர்கள்
விதைச் சான்றளிப்பு

விதைச்சான்று என்பது வேளாண் விதைகளின் தரங்கள் மற்றும் இனத்தூய்மையை உறுதி செய்து அரசு அமைப்பினால் வழங்கப்படும் சான்றாகும். விதைச்சான்றளிப்பு செயல்முறை பொதுவாக அரசு நிறுவனங்கள் அல்லது அங்கீகரிக்கப்பட்ட விதைச்சான்று அமைப்புகளால் மேற்கொள்ளப்படுகிறது. 
தமிழ்நாட்டு அரசால் அளிக்கப்படும் விதைச்சான்று, விதைகள் சட்டம் 1966 பிரிவு 5 இன் கீழ் அறிவிக்கை செய்யப்பட்ட பயிர் இரகங்களுக்கு மட்டுமே அளிக்கப்படுகிறது.

நோக்கம்
இச்சான்று, விதை மரபணு தூய்மை, புறத்தூய்மை மற்றும் விதை ஆரோக்கியம் தொடர்பான குறிப்பிட்ட தர பரிசோதனைகளை சான்றளிக்கப்படும் விதைகள் பூர்த்தி செய்கிறதா என்பதை சரிபார்க்க வேளாண் அலுவலர்கள் மூலம் தொடர்ச்சியான வயல் ஆய்வுகள், விதைப்பரிசோதனை மற்றும் ஆவணங்கள் சரிபார்த்தல் போன்ற நிகழ்வுகள் மூலம் மிகுந்த இனத்தூய்மையும் அதிக சுத்தத்தன்மையும் முளைப்புத் திறனும் உள்ள விதைகள் விவசாயிகளுக்குக் கிடைக்கச் செய்வதை நோக்கமாக கொண்டதாகும்.  

 விவசாயிகளுக்கு உயர்தர விதைகள் கிடைப்பதை உறுதி செய்தல்.
 விதைகளின் மரபணு தூய்மை மற்றும் மாறுபட்ட ரக அடையாளத்தை பராமரித்தல்.
 விதைகள் மூலம் நோய்கள் மற்றும் பூச்சிகள் பரவுவதைத் தடுத்தல்.
 விதை சான்றளிப்பு நடைமுறைகளுக்கு உட்பட்ட விதைகளுக்கு அவற்றின் தரம் மற்றும் நிறுவப்பட்ட தரங்களுடன் இணங்குவதைக் குறிக்கும் சான்றிதழ் அல்லது முகவரிச்சீட்டு வழங்கப்படுதல் 

-போன்றவைகளும் இதன் நோக்கங்களாகும்.

விதைச் சான்றளிப்புத் துறை
மத்திய அரசால் அறிமுகப்படுத்தப்பட்ட விதைகள் சட்டம் 1966, விதைகள் விதிகள் 1968, விதைகள் மற்றும் சுற்று சூழல் திட்டம் 1986 ஆகிய விதைச்சட்டங்களில் கொடுக்கப்பட்டுள்ள அதிகாரங்கள் படி  தமிழ்நாடு அரசால் 1979-ம் ஆண்டு கோயம்புத்தூரில் இந்த துறை தொடங்கப்பட்டது. தமிழ்நாட்டில் வேளாண்மைப் பல்கலைக்கழகம் கோயமுத்தூரில் இருக்கிறது. மேலும் திருப்பூர் மாவட்டம், தாராபுரத்தில் விதைகளை பரிசோதிக்கவே மிகப்பெரிய விதைப் பரிசோதனைக்கூடம் இயங்கி வருகிறது. அத்தோடு விதைகளைத் தயாரிக்கும் பல்வேறு தனியார் நிறுவனங்கள் கோவை, சேலம், ஈரோடு உள்ளிட்ட மேற்கு மாவட்டங்களில் இயங்கி வருகின்றன. இதனாலேயே  இந்த விதைச் சான்றளிப்புத் துறையும் அங்கேயே ஆரம்பிக்கப்பட்டது. ஆனால் 2021 ஆம் ஆண்டில் தமிழக வேளாண்மை மற்றும் உழவர் நலத்துறை அமைச்சரின் அறிவிப்பை தொடர்ந்து   விதைச்சான்று மற்றும் அங்ககச்சான்று துறை சென்னைக்கு நிர்வாக காரணங்களுக்காக இடமாற்றம் செய்யப்பட்டுள்ளது.

மேற்கோள்கள் 

வித்து
வேளாண்மை

துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
தமிழக ஆசிரியர்கள் தொடங்கிய தாவரவியல் கட்டுரைகள்
நாற்று நடும் இயந்திரம்

நாற்று நடும் இயந்திரம் (rice transplanter) என்பது, நெல் வயல்களில் நெல் நாற்றுகளை நடவு செய்வதற்குப் 
பயன்படும் இயந்திரமாகும். நெல் சாகுபடியில் நாற்று நடுதல் மிக முக்கியமான ஒன்றாகும். மனிதர்களுக்கு பதிலாக இயந்திரங்கள் மூலம் நாற்று நடவு செய்யப் பயன்படுத்தப்படுகிறது. செலுத்து-வகை இயந்திரம் மின்சாரத்தால் இயங்குகிறது. வழக்கமாக, செலுத்து-வகை இயந்திரம் ஒருமுறை கடக்கும்போது ஆறு வரிசை நடவுகளையும்,  நடை-வகை இயந்திரங்கள் ஒருமுறை கடக்கும்போது நான்கு வரிசை நடவுகளையும் நடக்கூடியவை.

ஆசியா தவிர, உலகின் பிற பகுதிகளிலும் நெல் சாகுபடி செய்யப்பட்டாலும், நெல் நாற்று நடும் இயந்திரங்கள் கிழக்கு, தென்கிழக்கு, தெற்கு ஆசியப் பகுதிகளில்தான் முக்கியமாகப் பயன்படுத்தப்படுகின்றன. விளைச்சல் குறைவாகக் கிடைத்தாலும் நாற்று நடுதலின்றி நேரிடையாக விதை தூவிப் பயிரிடும் முறை வேலையை எளிதாக்கும் என்பதால், ஆசியாவிற்கு வெளியேயுள்ள பகுதிகளிலுள்ள உழவர்கள் அம்முறையையே கையாள்கின்றனர்.

அமைப்பு 
நாற்று நடும் இயந்திரங்களில்  மூன்று முக்கிய பகுதிகள் உள்ளன: 
 கூரை போன்ற நாற்றுத் தட்டு; இதில் பாய்போல நாற்றுகள் வைக்கப்படுகின்றன;
 நாற்றுத் தட்டை நகர்த்தும் நகர்த்தி;
நாற்றுத் தட்டுகளிலிருந்து நாற்றுகளை எடுத்து நிலத்தில் நடக்கூடிய கவைகள்.

சிறப்பு அம்சங்கள் 
 குறைந்த செலவில் அதிக நாற்றுகள் நட உதவுகிறது. 
 குறைந்த நேரத்தில் அதிக நாற்றுகள் நடப்படுகிறது.
 விருப்பமான நாற்று வகைகளை தேர்வு செய்ய உதவுகிறது. 
 பல மனிதர்களின் உழைப்பை மிச்சப்படுத்துகிறது. 
 நவீன அறிவியல் அறிவை நடைமுறைப்படுத்துகிறது.

மேற்கோள்கள் 

துப்புரவு முடிந்த திண்டுக்கல் மாவட்ட ஆசிரியர்கள் தொடங்கிய கட்டுரைகள்
வேளாண் எந்திரங்கள்
வண்டல் விசிறி

வண்டல் விசிறி  (alluvial fan) என்பது  செறிந்த படிவிடத்தில் இருந்து விசிறி போல விரிந்தமையும் வண்டல் மட்படிவாகும். இவை மலைப்பாங்கான வறள், பகுதி வறள் பகுதிகளில் அமைகின்றன. இவை பேரளவு மழைபொழியும் ஈரப்பதம் கூடிய பகுதிகளிலும் பனியாற்றுப் பகுதிகளிலும் அமையலாம். இவை 1 ச.கி.மீ  இலிருந்து 2000 ச.கிமீ பரப்பளவில் அமைகின்றன.

வண்டல் விசிறி என்பது ஆற்று நீரோட்டத்தால் ஏற்படும் நில வடிவமைப்பாகும். ஆறு மலையில் இருந்து ஓடி வருகின்ற போது, வேகம் குறைந்து அது தன்னுடைய சுமையின் ஒரு பகுதியையோ அல்லது முழுவதையுமோ படியச் செய்கிறது. மேலும், ஆற்றின் சுமை அதிகமாகும் போது படிதல் ஏற்படுகிறது. இவ்வாறு ஆற்றால் குவிக்கப்பட்ட பொருள்களை வண்டல் மண் என்கிறோம்.

மலையிலிருந்து குறுகிய கணவாயில் ஓடிவந்த ஆறு சமநிலத்தில் இறங்கி பரவலாக விரிந்து ஓடும்போது அதனுடைய வேகம் திடீரென்று குறைந்து, கடத்திக் கொண்டு வரப்பட்ட வண்டல் மலையடிச் சரிவில் படிகிறது. இந்தப் படிவு விசிறி வடிவம் உடையதாக இருப்பதால் இதனை வண்டல் மண் விசிறி என்பா்.

உசாத்துணை 
 மேல்நிலை - முதலாம் ஆண்டு - புவியியல், தமிழ்நாடு பாட நூல் கழகம், சென்னை-6.
 
 
 Ahamed,E.(1982), Physical Geography, Kalyani Publishers, New Delhi

புவியியல்
துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
தமிழக ஆசிரியர்கள் தொடங்கிய தாவரவியல் கட்டுரைகள்
டிப்ளோசோன் பாரடோக்சும்

டிப்ளோசோன் பாரடோக்சும் (Diplozoon paradoxum) என்பது மொனோஜெனெ வகுப்பைச் சோ்ந்த ஒட்டுண்ணி தட்டைப் புழு அகும். இது ஆசியாவிலும் ஐரோப்பாவிலும் உள்ள நன்னீர் மீன் வகைகளில் காணப்படுகிறது.  மேலும் முழுமையான ஒருதுணை தன்மைக்கு அறியப்படுகிறது. ஐரோப்பிய சைப்ரிட்னேட் மீன்களின் செவுள்களில் இந்த ஒட்டுண்ணி பொதுவாக காணப்படுகிறது. இது வழக்கமாக சுமார் 0.7 சென்டிமீட்டர் நீளமுள்ளது (சுமார் ஒரு விரல் அளவு). இதன் வாயில் பல காெக்கிகள் உள்ளன. அது  சைப்ரிட்னேட்மீனின் செதில்களில் ஒட்டிக்காெள்கிறது. அங்கு இருந்து அதன் இரத்தத்தை உணவாக்கிகாெள்கிறது.

மேற்கோள்கள்

ஒட்டுண்ணிகள்
அடுக்கு ஒன்றிணைப்பு வரிசையாக்கம்

அடுக்கு ஒன்றிணைப்பு வரிசையாக்கம் (Cascade merge sort) என்பது எளிமையான பரவல்களில் பயன்படுத்தப்படும், பன்னிலைமை ஒன்றிணைப்பு வரிசையாக்கத்திற்கு ஒத்த வரிசையாக்கமாகும். ஆறு கோப்புகளுக்கு குறைவாக இருப்பின் பன்னிலைமை ஒன்றிணைப்பை விட மெதுவாகவும், அதற்கு மேறபட்டிருப்பின் பன்னிலைமை ஒன்றிணைப்பை விட வேகமாகவும் செயல்படுகிறது.

மேற்கோள்கள்

வெளி இணைப்புகள் 
 http://www.minkhollow.ca/Courses/461/Notes/Cosequential/Cascade.html

கணினி அறிவியல்
கணினியியல்
செங்குந்தபுரம்

தமிழ்நாடு மாநிலம்-அரியலூர் மாவட்டத்தில்  ஜெயங்கொண்டம் ( ஜெயம்கொண்ட சோழபுரம்)  பகுதியில் உள்ள சிறிய கிராமம்தான் செங்குந்தபுரம். இக்கிராமத்தில் 1500 செங்குந்தர் குடும்பங்கள் உள்ளது.  இதன் அஞ்சல் குறியீடு 621802.

இந்த ஊர் ஜெயங்கொண்டம் நகராட்சியின் 2-வது மற்றும்  11-வது வார்டு பகுதிகளை உள்ளடக்கியது.

இந்த ஊர் ஜெயங்கொண்டத்திலிருந்து செந்துறை செல்லும் சாலையில் 3 கிலோமீட்டர் தொலைவில் அமைந்துள்ளது. இதன் தென்கிழக்கில் ஜெயங்கொண்டம் நகரம், தெற்கில் சூரியமணல் கிராமம் ,  மேற்கில் கரைமேடு கிராமம் ,  வடக்கில் புதுக்குடி கிராமம் எல்லைகளாக உள்ளன. 

1916 ஆம் ஆண்டில் செங்குந்தபுரம் உருவானது. மருதுார், வாரியங்காவல் மற்றும் இலையூர் ஆகிய பகுதிகளில் அடிக்கடி ஏற்பட்ட வெள்ளப்பாதிப்பால் இக்கிராமம்  உருவானது. 

உடையார்பாளையம் ஜமீன்தாரிடமிருந்து செல்லக்கணபதி முதலியார் மற்றும் செல்லக்குட்டி முதலியார் அடங்கிய குழுவினரால் 56 ஏக்கர் நிலம்  வாங்கி இந்த ஊர் நிர்மாணிக்கப்பட்டது. பெரும்பான்மையான மக்கள் நெசவுதொழில் செய்து வந்தனர்.  

இந்த ஊரில் உற்பத்தியாகும் கைத்தறி சேலைகள் மிகவும் பிரபலமானது. ஆந்திராவில் உள்ள கடப்பா, நெல்லூர் , ராஜமுந்திரி பகுதி மக்களிடம் பிரபலமாக உள்ளது. கைத்தறி, பட்டு நெசவு செய்து வந்த பலரும் இப்போது வேறு தொழிலுக்கு மாறியுள்ளனர். தற்போது படித்த இளைஞர்கள் பலரும் வெளியூர்/வெளிமாநிலங்களில் உள்ள தனியார் நிறுவனங்களில் பணிபுரிந்து வருகின்றனர். 

இக்கிராமம் 2016 ஆம் ஆண்டில் தனது நூற்றாண்டு  விழாவினை மிகப்பெரிய விழாவாகக் கொண்டாடியது. இதனை நினைவுகூறும் விதமாக நினைவுதூண் இக்கிராம மக்களால் நிறுவப்பட்டுள்ளது.

இந்த ஊரில் விநாயகர் கோயில், மாரியம்மன் கோவில் (அதே வளாகத்தில் சிவன் கோயில்), கிருஷ்ணர் கோவில், அரச மரத்தடி சமயபுரம் மாரியம்மன் கோயில்  ஆகியவை உள்ளன. 

சில ஆண்டுகளுக்கு ஒரு முறை நிகழும் மாரியம்மன் கோவில் திருவிழா பிரபலமானது. இதில் பெண்கள் பால்குடம் எடுத்தும், ஆண்கள் மயில் காவடி, பூந்தேர், சிலா குத்திக்கொள்ளுதல் மூலம் தங்கள் நேர்த்திக்கடனை செலுத்துகின்றனர். திருவிழாவின் கடைசி நாளில் வரும் தேர் பிரபலமானது.

இந்த ஊர் மக்களின் நீர் மேலாண்மை சிறப்பானது. இந்த ஊரில் மீனம்பாடி ஏரி, மாரியம்மன் கோயில் ஏரி , அரச மரத்து ஏரி என பல ஏரிகள் உள்ளன. ஒரு ஏரி நிரம்பினால் அதன் உபரி நீர் அடுத்த ஏரிக்கு செல்லும்வண்ணம் கால்வாய் வசதிகள் சிறப்பாக உள்ளன. 

இந்த ஊரில் உள்ள அரசு உயர்நிலைப்பள்ளி மிக பிரபலமானது. அருகிலுள்ள பல கிராமங்களிலிருந்து மாணவர்கள் பலர் இப்பள்ளியில் படித்து பயன்பெற்றுள்ளனர். 

https://www.google.com/maps/place/Sengunthapuram,+Tamil+Nadu+621802,+India/data=!4m2!3m1!1s0x3bab2b7271066cf3:0x781ffe1a4403ad3e?sa=X&ved=2ahUKEwi2v9Ce7P2CAxVlJH0KHWNFBL0Q8gF6BAgKEAA

மேற்பார்வை: 

 https://www.dinamani.com/all-editions/edition-trichy/ariyalur/2023/jan/14/%E0%AE%9A%E0%AF%86%E0%AE%99%E0%AF%8D%E0%AE%95%E0%AF%81%E0%AE%A8%E0%AF%8D%E0%AE%A4%E0%AE%AA%E0%AF%81%E0%AE%B0%E0%AE%AE%E0%AF%8D-%E0%AE%95%E0%AE%BE%E0%AE%B2%E0%AE%AA%E0%AF%88%E0%AE%B0%E0%AE%B5%E0%AE%B0%E0%AF%81%E0%AE%95%E0%AF%8D%E0%AE%95%E0%AF%81-%E0%AE%AE%E0%AF%81%E0%AE%B3%E0%AF%88%E0%AE%AA%E0%AF%8D-%E0%AE%AA%E0%AE%BE%E0%AE%B0%E0%AE%BF%E0%AE%95%E0%AF%88-%E0%AE%AA%E0%AF%82%E0%AE%9C%E0%AF%88-3984466.html
 https://www.dailythanthi.com/News/State/mariamman-road-in-sengundapuram-1026914

அரியலூர் மாவட்டத்திலுள்ள கிராமங்கள்
அசுணம்

அசுணம் என்பது சங்க இலக்கியங்களில்  அரிதாக குறிக்கப்படும் ஒரு இசையறி விலங்கு ஆகும். இது கற்பனை விலங்காக கூட இருக்கலாம். அசுணம் என்பது பறவையா? அல்லது விலங்கா? என்பதில் கருத்து வேறுபாடுகள் உண்டு. ஒரு குறிப்பிட்ட டெசிபல் அளவு ஒலிக்கு மேல் ஒலி அளவு இருந்தால் அது இரைச்சலாக மாறி விடும். ஒலி மாசை உண்டு பண்ணிவிடும். அசுணம் இனிய இசையை ரசிக்கும். அதே நேரத்தில் கொடிய இசையைக் கேட்க நேரி்ட்டால் உடனே உயிரை விட்டு விடும். 

கூதிர் காலத்தில் கூதளம் பூவில் மொய்க்கும் வண்டுகள் பாடும் இசையை அசுணம் கூர்ந்து கேட்கும் என்று சங்கப்பாடல் ஒன்று குறிப்பிடுகிறது. 

கம்பராமாயணம் இந்த அசுணம் பற்றிக் குறிப்பிடுகிறது. வேங்கை, கோங்க மரங்களில் ஊஞ்சல் கட்டி ஆடும் கொடிச்சியரின் பாடலைக் கேட்டு அசுணமா நெருங்கி வருவதைப் பார் என்று சித்திரகூட மலையில் இராமன் சீதைக்குக் காட்டுவதாக அந்தப் பாடல் வருகிறது. 

ஊத்துக்காடு வெங்கட சுப்பையர் இயற்றிய நீல மலர் கோலத் திருமேனி என்று தொடங்கும் பாடலின் அநுபல்லவியில்"சோலை தனில் நடமாடும் தூய குழல் இசைபாடும்சுகமுறும் அசுணமும் மகிழ விரித்தாடும்இறகு நிழலமரும் எழிலுக்கெழிலான" என்ற வரிகள் உள்ளன. இப்பாடலுக்கு விளக்கம் எழுதிய சிலர் அசுணம் என்பதை மயில் என்று குறிப்பிட்டுள்ளனர்.

மேற்கோள்:

வெளி இணைப்புகள் 
தமிழ்க் கலைக்களஞ்சியம் தொகுதி - ஒன்றில் அசுணம் என்ற தலைப்பிலான கட்டுரை உள்ளது.

துப்புரவு முடிந்த திருநெல்வேலி மாவட்ட ஆசிரியர்கள் தொடங்கிய கட்டுரைகள்
தொன்மவியல்
கற்பனை உயிரினங்கள்
விக்னேர் விருது

விக்னேர் பதக்கம் (Wigner Medal ) என்பது இயற்பியல் குழு கோட்பாட்டிற்கு தனது சிறந்த பங்களிப்பை அளித்தவரை அங்கீகரிக்கும் வகையில் வடிவமைக்கப்பட்ட ஒரு விருது ஆகும். , விக்னேர் பதக்கம் குழு கோட்பாடு மற்றும் அடிப்படை இயற்பியல் அறக்கட்டளை மூலம் நிர்வகிக்கப்படுகிறது இது ஒரு  வெளிப்படையானஆதரவு அமைப்பு ஆகும். அமெரிக்க ஐக்கிய நாட்டின் பிரிவு 170 ன் படி இதற்கு வழங்கப்படும் நன்கொடைகளுக்கு வரி விலக்கு வழங்கப்படும் என கூறியுள்ளது.

முதன் முதலாக இவ்விருது 1978 ல் யுஜின் விக்னேர்க்கு வழங்கப்பட்டது. இந்த விருது குழு கோட்பாடு மற்றும் கணித இயற்பியலில் மாநாட்டில் முதல் வழங்கப்பட்டது.

விருது பட்டியல்  
ஆதாரம்: விக்னேர் பதக்கம் முகப்பு
 1978 யுஜின் விக்னேர் 
 1978 வலேண்டின் பர்க்மான்
 1980 இசுரேல் கெல்ஃபாண்ட்
 1982 லூயிஸ் மைக்கேல்
 1984 யுவல் நே எமன் 
 1986 பெச குர்சி
 1988 இசடோரே சிங்கர் 
 1990 பிரான்செஸ்கோ லசெல்லோ
 1992 ஜூலியஸ் வெஸ்மற்றும் புருனோ ஜுமினோ
 1994 ஆம் ஆண்டு வழங்கப்படவில்லை
 1996 விக்டர் கக்மற்றும் ராபர்ட் முடி
 1998 மார்கோஸ் மொஷின்ச்கி
 2000 லோக்லைன் ஓ'ரபியர்டைக்
 2002 ஹாரி ஜீன்நாட் லிப்கின்
 2004 எரடால் இனோனு
 2006 சுசுமு ஒகுபு
 2008 வழங்கப்பட்டது
 2010 மைக்கேல் ஜிம்போ
 2012 சி. ஆல்டன் மீட்
 2014 யோசுவா Zak
 2016 Bertram Kostant

மேலும் பார்க்க 
  பரிசுகள் பட்டியல், பதக்கங்கள் மற்றும் விருதுகள்
  பரிசுகள் பட்டியல் பெயரிடப்பட்டது மக்கள்

குறிப்புகள்

வெளி இணைப்புகள் 
 Wigner பதக்கம் முகப்பு

இயற்பியல் விருதுகள்
துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள்
இராமநாதபுரம் வருவாய் கோட்டம்

இராமநாதபுரம் வருவாய் கோட்டம் என்பது இந்தியாவின், தமிழ்நாட்டின், இராமநாதபுரம் மாவட்டத்தில் உள்ள ஒரு வருவாய் கோட்டமாகும். இதில் இராமநாதபுரம் வட்டம், இராமேஸ்வரம் வட்டம், திருவாடானை வட்டம், கீழக்கரை வட்டம்,  இராஜசிங்கமங்கலம் வட்டம் ஆகிய வட்டங்கள் அடங்கி உள்ளன.

மேற்பார்வை 
 
இராமநாதபுரம் மாவட்டம்
இறக்குமதி

இறக்குமதி (Import)  என்பது யாதெனில், தங்கள் நாட்டில் கிடைக்காத பண்டங்களையும், போதிய அளவு உற்பத்தியாகாத பண்டங்களையும் பிறநாடுகளிலிருந்து வாங்கிக் கொள்ளும் வணிக முறை ஆகும்.  பொதுவாக, இறக்குமதி செய்யும் பொருளின் அளவைவிட, ஏற்றுமதி செய்யும் பொருளின் அளவு அதிகமாக இருப்பதையே ஒவ்வொரு நாடும் விரும்பும். ஏனெனில். அப்போதுதான் வெளிநாட்டுப்பணம், ஒருநாட்டில் அதிகமாக வந்து குவியும். அதனால் அதன் பொருளாதாரமும் உயரும். இன்று இந்தியாவிலிருந்து சர்க்கரை, காப்பிக்கொட்டை, தேயிலை, மிளகு, முந்திரிப்பருப்பு, துணி, சணல் புகையிலை, தோல், நிலக்கரி, இரும்புத் தாது, தையல் எந்திரம், சைக்கிள், ஆகியவை வெளி நாடுகளுக்கு ஏற்றுமதி செய்யப்படுகின்றன. உணவுப் பொருள்கள், எந்திர சாதனங்கள், இரசாயனப் பொருள்கள், தொழிற்சாலைகளுக்குத் தேவையான மூலப்பொருள்கள் முதலியவற்றைப் பிறநாடுகளிலிருந்து இந்தியா இறக்குமதி செய்து கொள்கிறது.

மேற்கோள்கள்

வணிகம்
ஏகபாகநூற்றந்தாதி

ஏகபாகநூற்றந்தாதி  ஓரடியினையே நான்கு முறை எழுதி ஒரு பாடலாக ஆக்கி, வரிதோரும் வெவ்வேறு பொருள் தரக்கூடியதாய் அமைக்கப்பெற்ற நூறு பாட்டுக்களை உடையது ஏகபாகநூற்றந்தாதி ஆகும். இந்நூல் ஆசிரியர் பெரும்புலவர் அரசஞ்சண்முகனார் ஆவர்.

பெயர்க்காரணம் 
ஒரு பாடலின் அந்தம் மற்றொரு பாடலின் ஆதியாக இருக்க யாக்கப்பெற்றமையால் இந்நூல் ஏகபாகநூற்றந்தாதி எனப் பெயர்பெற்றது.

உரை 
இந்நூலுக்கு ஆசிரியராலேயே உரை எழுதப்பட்டுள்ளது. யாழ்ப்பாணம் சி. தாமோதரம் பிள்ளை அவர்கள் 1902 ஆம் ஆண்டு நவம்பர் மாதம் முதல் தொடங்கி நடத்திய ஞானசித்தி இதழில் வெளிவந்தது.

நூற்பா 

                                    திருத்தகை யாகத்த மாலை யதணித் திலகவையே 
                                    திருத்தகை யாகத்த மாலை யதணித் திலகவையே 
                                    திருத்தகை யாகத்த மாலை யதணித் திலகவையே 
                                    திருத்தகை யாகத்த மாலை யதணித் திலகவையே

சீர் பிரித்தல் 
 திரு -- தகு -- ஐயா -- கத்த -- மாலையது -- அணித்து -- இல—கவ்வை -- ஏ 
 திருத்த -- கை -- யாகத்த -- மாலைய -- தண் -- நித்தில -- கவ்வை -- யே 
 திரு -- தகை -- ஆகத்த -- மால், ஐய—தனித்து -- இலக—வை -- ஏ 
 திருத்த -- கை -- ஆகு -- அத்தம் -- ஆலைய -- தணி -- திலக—ஐயே.

பொருள் 
 அழகிற் குரிய ஐயனே, கர்த்தனே, மாலைப் பொழுதாயிற்று ( பறவை முதலானவற்றின் ஒலியும் இலவாய் அடங்குகின்றன.
 பூரணனே ! ஒழுக்கமுள்ள வேள்வித் தலைவா! தண்ணிய முத்து  மாலை அணிந்தவனே! அலரோ பரவா நின்றது. 
 இலக்குமி வசிக்கும் பெரிய மார்பகத்தையுடைய விண்டுவுக்குத் தலைவா, தலைவியின் காம வேட்கையைத் தனித்து விளங்கத் தலையளி செய்க.
 அவள் வாட்டம் திருத்துக. கையின்கனுள்ள பொருளை ஒப்பாய், திருத்தணி ஆலயத்து விளங்கும் திலகம் போல்பவனே, அழகனே!

பார்வை நூல் 
ஆய்வுலகம் போற்றும் ஆசிரியமணிகள், பதிப்பு - வி. மி. ஞானப்பிரகாசம்,சே. ச., க. சி. கமலையா, தமிழ்ப் பண்பாட்டு மன்றம்.

அந்தாதிகள்
செனபோன்

செனபோன் (Xenophon) ஏதென்சில் கி.மு. 430 முதல் கி. மு. 354 வரையிலான காலகட்டத்தில் வாழ்ந்த கிரேக்க தத்துவஞானி, வரலாற்று வரைவாளர், போர் வீரர் மற்றும் சாக்ரடீஸின் மாணவர் ஆவார். இவர் சொல்லணிக் கலையில் தேர்ந்தவரும் துசிடிடீசுக்குப் பின் வந்த கிரேக்க வரலாற்றாளர்களில் குறிப்பிடத்தக்கவரும் ஆவார்.

பாரசிகத்தின் இளவரசர் சைரஸ் அதன் அரியணையைக் கைப்பற்ற  பத்தாயிரம் கிரேக்கர்கள் அடங்கிய கூலிப்படையைத் திரட்டினார். அப்படையில் செனபோனும் இணைந்தார். பாரசிகத்தில் கிரேக்கப் படையினர் வெற்றியை எட்டும் நேரத்தில் இளவரசர் சைரஸ் கொல்லப்பட்டதால் போர் முயர்ச்சி தோல்வியில் முடிந்தது. இதன் பின்னர் கிரேக்க தளபதிகள் வஞ்சகமாக கொல்லப்பட்டனர். தலைமை இல்லாத கிரேக்கப்படைக்கு செனபோன் தலைமை வகித்து பல இடற்பாடுகளைத் தாண்டி கிரேக்கப் படைகளை கிரேக்கத்துக்குக் கொண்டுவந்து சேர்த்தார்.

செனபோன் தான் மீட்டுவந்த படையிடம் இருந்து விடைபெற்றுக் கொண்டு ஏதென்சு வந்து சேர்ந்தார். அப்போது தன் ஆசான் சாக்கிரட்டீசு அநியாயமாக கொல்லப்பட்டதை அறிந்து வருந்தினார். ஏதென்சு மீது வெறுப்பு கொண்டார். அதனால் இவர் தன்னுடைய 30 ஆவது வயதில் எசுபார்த்தாவின் படையில் சேர்ந்தார்.

படைப்புகள்

1. அன்பாசிஸ்  
இந்நூல் பாரசீக மன்னர் சைரசுக்கும் அவரது சகோதரர் அர்டக்செர்க்கசுக்கும் இடையே நடைபெற்ற போர் பற்றிய முழுமையான தொகுப்பு ஆகும். குறிப்பாக பத்தாயிரத்துக்கு மேற்பட்ட படை வீரர்களை வெற்றிகரமாக வழிநடத்தி எசுபார்த்தாவுவுக்கு அழைத்து வந்த நிகழ்வை எழுதியுள்ளார்.

2. ஹெல்லெனிகா  
இந்நூல் பெலப்பொனீசியா போர்  பற்றிய வரலாற்று நூல்.

3. மெமோரபிலியா  
செனபோனுக்கும், சாக்ரடீஸுக்கும் இடையில் நடைபெற்ற வரலாற்று நூல் ஆகும்.

4. பங்குவாட்  
செனபோனின் இளமைக்கால வரலாற்றை பற்றியது.

5. பொருளாதாரம்  
வெற்றிகரமான வாழ்க்கை வாழ தேவையான குறிப்புகள் மற்றும் பொருள்களை பற்றிய தகவல்களை உள்ளடக்கியது.

6. சைரோபீடியா  
பாரசீக மன்னர் மகா சைரசின் இளைமைக்கால கல்வி, வாழ்க்கைத்தொழில், நிர்வாகம் பற்றிய விவரங்களைக் கொண்டது

மேற்கோள் 
க. வெங்கடேசன், வரலாற்று வரைவியல், வி.வி.பதிப்பகம்.

பண்டைய ஏதெனியன் தளபதிகள்
பண்டைய கிரேக்க தளபதிகள்
கிரேக்க பாரசீகப் போர்கள்
ஆலத்தூர் கிழார்

ஆலத்தூர் கிழார் சங்ககாலப் புலவர்களில் ஒருவர். சங்கநூல் தொகுப்பில் இவரது பாடல்கள் ஏழு இடம்பெற்றுள்ளன. அவற்றில் இவர் சோழ அரசர்கள் மூவரைக் குறிப்பிட்டுள்ளார்.

சேட்சென்னி நலங்கிள்ளி,
சோழன் நலங்கிள்ளி,
சோழன் குளமுற்றத்துத் துஞ்சிய கிள்ளி வளவன் 
ஆகியோர் அந்த அரசர்கள்.

இவர் ஆலத்தூர் என்னும் ஊரிலிருந்த வேளாளார் போலும். இவர் கடைச் சங்கத்தவர். இவர் சோழன் நலங்கிள்ளியின் படைப்பெருக்கினைக் காண்கையில் படைசெல்லும் வழியிலுள்ள பனை மரங்களின் நுங்குகளைத் தலைப்படையும், பழங்களை இடைப்படைகளும், அப்பழங்களின் கொட்டைகளாலாகிய கிழங்குகளைக் கடைப்படைகளும் நுகர்ந்து சென்றன எனத்தமிழரசன் படைமிகுதி கூறினார். “தலையோர் நுங்கின தீஞ்சாறு மிசைய, இடையோர் பழத்தின்பைங்கனிமாந்தக், கடையோர், விடுவாய்ப் பிசிரொடு சுடுகிழங்கு நுகர”(புறம்-312) எனக் கூறினார்.

ஆலத்தூர் கிழார் பாடல்கள்
குறுந்தொகை 112, 350
புறநானூறு 34, 36, 69, 225, 324

சங்கப் புலவர்கள்
ஊர் பெயரால் அறியப்படும் மக்கள்
வேதியியல் வரைபடக் கோட்பாடு

வேதியியல் வரைபடக் கோட்பாடு (Chemical graph theory)  என்பது கணித வேதியியலின் இடவியல் பிரிவு ஆகும்,  வேதியியல் நிகழ்வுகளின் கணித மாதிரியாக்கத்திற்கு வரைபடக் கோட்பாடு  பயன்படுத்துகிறது.   அலெக்சாண்ட்ரு பாலாபன், ஆன்டே குரோவாக்கு, இவான் குட்மேன், அருவோ ஒசோயா, மிலன் ராண்டிக் மற்றும் நெனாட் டிரினாச்சுடிக்கு ஆகியோர் வேதியியல் வரைபடக் கோட்பாட்டின் முன்னோடிகளாவர்.   ஆரி வீனர் மற்றும் பலரும் இப்பட்டியலில் சேர்த்துக் கொள்ளப்படுவதுண்டு.   1988 ஆம் ஆண்டில், பல நூறு ஆராய்ச்சியாளர்கள் இந்த பகுதியில் பணியாற்றினர், ஆண்டுதோறும் சுமார் 500 கட்டுரைகளை உருவாக்கினர். 1980 ஆம் ஆண்டுகளின் நடுப்பகுதி வரையிலான துறை வரலாற்றை சுருக்கமாகக் கூறிய டிரினாச்சுடிக்கு, வேதியியல் வரைபடக் கோட்பாடு நூலாக இரண்டு-தொகுதி விரிவான உரை உட்பட பல தனிவரைவு நூல்கள்  இப்பகுதியில் எழுதப்பட்டுள்ளன. 

ஒரு வேதியியல் வரைபடத்தின் பண்புகள் அதாவது, ஒரு மூலக்கூறின் வரைபடம்-கோட்பாட்டு பிரதிநிதித்துவம் போன்ற  வேதியியல் நிகழ்வுகள் பற்றிய மதிப்புமிக்க நுண்ணறிவுகளை இவை அளிக்கின்றன என்று கோட்பாட்டின் ஆதரவாளர்கள் கருதுகின்றனர். வேதியியல் ஆராய்ச்சியில் வரைபடங்கள் ஒரு முக்கிய பங்கு வகிக்கின்றன என்றும் மற்றவர்கள் வாதிடுகின்றனர்.  பொருட்களை எல்லையற்ற யூக்ளிடியன் வரைபடங்களாக, குறிப்பாக கால வரைபட படிகங்களால் .குறிப்பிடுவது இக்கோட்பாட்டின் ஒரு மாறுபாடாகும்.

மேற்கோள்கள் 

கோட்பாட்டு வேதியியல்
ஜான் டிரைடன்

ஜான் டிரைடன் (John Dryden) என்பவர் (கி.பி.1631- 1700) என்பவர் ஒரு சிறந்த ஆங்கிலக் கவிஞர், இலக்கிய விமர்சகர் மற்றும் மொழிபெயர்ப்பாளராவார். இவர் 1668ஆம்ஆண்டு இங்கிலாந்தின் முதல் பொயெட் லாரேட் பட்டம் பெற்றார்.

வாழ்க்கை வரலாறு 
டிரைடன் நார்தாம்ப்டன்ஷையரில் த்ராப்ஸ்டனுக்கு அருகிலுள்ள ஆல்ட்விங்கிள் கிராமத்தில் பிறந்தார். இவர் 14வது குழந்தையாக எராஸ்மஸ்  டிரைடன் மற்றும் மேரி பிக்கரிங் அவர்களுக்குப் பிறந்தார். 1650ஆம் ஆண்டு டிடைடன் கேம்பிரிட்ஜி நகரில் உள்ள டிரினிட்டி கல்லூரிக்கு பயில சென்றார். அங்கு கணிதம், பேச்சாற்றல், தொண்மையான கலைகள் போன்ற கல்விப்பிரிவுகளை கற்றுத்தேர்ந்தார். 1663ஆம் ஆண்டு லேடி எலிசபெத்தை திருமணம்செய்தார். 1673-ம் ஆண்டு கல்யாணம் ஒரு வழி மற்றும் அனைத்தும் காதல் (ஆல பார் லப்) 1678ஐ எழுதி வெளியிட்டார்.  டிரைடன்ஹோரஸ், ஜிவெனல் ஓவிட், லுக்ரீசியஸ் மற்றும் தியோகிடெஸ்  போன்றவர்களின் படைப்புகளை மொழியாக்கம் செய்தார். 1700ஆம் ஆண்டு மேமாதம் 12ம் நாள் உயிர்நீத்தார்

மேற்கோள்கள்

1631 பிறப்புகள்
1700 இறப்புகள்
ஆங்கிலேய உரோமன் கத்தோலிக்கர்கள்
பிரித்தானிய எழுத்தாளர்கள்
பிரித்தானியக் கவிஞர்கள்
ஆங்கிலக் கவிஞர்கள்
செரிகொமைசியா சைலண்டிஸ்

செரிகொமைசியா சைலண்டிசு (Sericomyia silentis) ஒரு மிதவை பூச்சி ஆகும். இது பாலியார்டிக் பகுதி முழுவதும் பரவலாக காணப்படுகிறது. இவைப் பொதுவாக சிறிய எண்ணிக்கையில் மலைப் பகுதிகளிலும், கரம்பை நிலங்களிலும் சேற்று நிலங்களிலும் காணப்படுகிறது.

விளக்கம் 
செ. சைலண்டிசின் இறக்கையின் நீளம் 9.5 முதல் 14 மி.மீ. வரையிலும், பிறப்புறுப்பு பிரிவு மஞ்சள் நிறத்திலும் காணப்படும். தொடையின் அடிப்பகுதி கருப்பு நிறத்திலிருக்கும். 2 முதல் 4 வரையிலான முதுகுத்தகடுகள் அடர் மஞ்சள் பக்க-கோடுகளுடன் காணப்படும். இக்கோடுகள் விளிம்புகளை நோக்கி விரிவடைகின்றன.

பரவல் 
உருசியா, சைபீரியா, மற்றும் சப்பான்,  வட ஐரோப்பா மற்றும் மத்திய ஐரோப்பா (ஆல்ப்ஸ்) வழியாக பகுதியில் iவை காணப்படுகிறது.

வாழிடம்
இதன் வாழிடம் ஈரமான  பள்ளத்தாக்கு சேறு நிறைந்தப் பகுதியாகும்.

மேற்கோள்கள்

துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
ஈக்கள்
லெம்மா பார்கலோ

லெம்மா பார்கலோ (1840-1870) அமெரிக்காவில் உள்ள சட்டப் பள்ளியில் படித்த முதல் பெண் ஆவார். இவர் வாஷிங்டன் பல்கலைக் கழகத்தில் 1869 ஆம் ஆண்டில் கொலம்பியாவில் உள்ள சட்டக் கல்லூரியில் அனுமதி மறுக்கப்பட்ட பின்னர் கலந்து கொண்டார். ஆனாலும், இவர் படிப்பை முடிக்கவில்லை. 1870 ஆம் ஆண்டில் அவர் மிசூரி பட்டியில் அனுமதிக்கப்பட்டார் மற்றும் ஒரு அமெரிக்க நீதிமன்றத்தில் வழக்கு தொடர்ந்த முதல் பெண் ஆவார்; சில மாதங்களுக்கு பிறகு டைபாய்டு காய்ச்சலில்  இறந்தார்.

 வாஷிங்டன் பல்கலைக்கழகத்தின்   பேய்ப் கஜின்சில் பேராசிரியராக நியமிக்கப்பட்டார்.

குறிப்புகள் 

https://en.wikipedia.org/wiki/Lemma_Barkaloo

1840 பிறப்புகள்
1870 இறப்புகள்
அமெரிக்க வழக்கறிஞர்கள்
பெஃபர்மான் சூட் வரிசை

கணிதத்தில் பெஃபா்மான் சூட் வரிசை (Feferman–Schütte ordinal) (Γ0) என்பது பொிய எண்ணிடத்தக்க வரிசையாகும். கணிதவியலாளர்கள் சாலமன் பெஃபா்மான், குா்ட் ஸுட் ஆகிய இருவரின் பெயரால் இது அழைக்கப்படுகிறது. இதன் குறியீடான  Γ0 என்பது பெஃபர்மானால் பரிந்துரைக்கப்பட்டது

பெஃபா்மான் ஸுட் வரிசையைத் தவிர வேறெந்தவொரு தரமான குறியீடுகளும் கணங்களின் வரிசைக்கு இல்லை. பெஃபா்மான் ஸுட் வரிசையைக் குறிப்பதற்கும் பல்வேறு விதங்கள் உள்ளன. அவற்றுள் சில  , , ,   போன்ற வரிசை வீழ் சார்புகளைப் பயன்படுத்துகின்றன.

வரையறை 
பெஃபா்மான் ஸுட் வரிசை, 0 ஐ தொடக்கமாகக் கொண்டதும், வரிசைகளின் கூட்டல் செயலையும் வெப்லன் சாா்புகளையும்  (φα(β)) கொண்டு உருவாக்க முடியாததுமான மிகச்சிறிய வரிசையாக வரையறுக்கப்படுகிறது.

அதாவது இது,
φα(0) = α. என்பதை நிறைவு செய்யும் வகையிலமைந்த மிகச்சிறிய  "α" ஆகும்.

மேற்கோள்கள் 

 
 

துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
வரிசை எண்கள்
காந்தி மண்டபம், சென்னை

காந்தி மண்டபம் (Gandhi Mandapam) இந்தியாவின் தமிழ்நாடு மாநிலத்தின் தலைநகரமான சென்னையில் உள்ள அடையாறு பகுதியில் மகாத்மா காந்தியின் நினைவாக சர்தார் பட்டேல் சாலையில் கட்டப்பட்டுள்ள ஒரு நினைவிடம் ஆகும் . சர்தார் பட்டேல் சாலையில்  கட்டப்பட்ட முதலாவது நினைவிடம் காந்தி மண்டபமாகும். அப்போது தமிழ்நாட்டின் முதல் அமைச்சராக இருந்த சி.இராசகோபாலாச்சாரி 1956 ஆம் ஆண்டு சனவரி 27 ஆம் நாள் இந்நினைவிடத்தைத் தொடங்கிவைத்தார். பின்னர் இச்சாலையில் சுதந்திரச் சிந்தனையாளர் இரட்டைமலை சீனிவாசன், முதலமைச்சர்கள் சி.இராசகோபாலாச்சாரி, காமராசர், எம். பக்தவத்சலம் ஆகியோருக்கும் நினைவிடங்கள் கட்டப்பட்டன .
 
இந்நினைவிடத்தின் முக்கியத்துவம் காரணமாக, பொது விழாக்களும், குறிப்பாக கலாச்சார உரையாடல்களுக்கும் இசை நிகழ்ச்சிகளும் நடத்த பெரும்பாலும் பயன்படுத்தப்படுகிறது . சென்னை நகரத்தில் ஒரு சுற்றுலா பொழுதுபோக்கு பூங்காவாகவும் இம்மண்டபம் விளங்குகிறது .

மேற்கோள்கள் 

சென்னை
சென்னைச் சுற்றுலா மையங்கள்
சென்னையிலுள்ள நினைவிடங்களும் நினைவுச் சின்னங்களும்
திருவள்ளூர் தொடருந்து நிலையம்

திருவள்ளூர் தொடருந்து நிலையம்  ஆனது சென்னை மத்திய தொடர்வண்டி நிலையம்–அரக்கோணம் பிரிவில் சென்னை புறநகரைச் சேர்ந்த நிலையம் ஆகும். இது ஒரு  நிலையங்களின் முனைய  நெட்வொர்க், இங்கு சில புறநகர் ரயில்கள் நின்றும்,தொடன்கியும் செல்கிறது. இந்நிலையம் சென்னை சென்ட்ரல் ரயில் நிலையத்திற்கு மேற்கே 41  கி. மீ தொலைவில் அமைந்துள்ளது. இது  கடல் மட்டத்தின் மேலே 47.46 மீ நிலைகொண்டுள்ளது.

வரலாறு 
திருவள்ளூர் மின்வசதிப் பாதை 29 நவம்பர் 1979 முதல் சென்னை சென்ட்ரல்–திருவள்ளூர் பிரிவு மின்மய உதவியுடன் மின்மயமாக்கப்பட்டது , .

போக்குவரத்து 
201ன நிலவரப்படி, இந்நிலையம் ஒரு நாளைக்கு சுமார் 100,000 பயணிகளைக் கையாண்டுள்ளது.

திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது. 

அமிர்த பாரத் திட்டத்தின் கீழ் சென்னை கோட்டத்தில் 17 நிலையங்கள் தேர்ந்தெடுக்கப்பட்டன, திருவள்ளூர் தொடருந்து நிலையத்தை புதுப்பிக்கும் பணிக்கு 28.82 கோடி ரூபாய் ஒதுக்கப்பட்டுள்ளது.

மேலும் பார்க்க 
 சென்னை புறநகர் ரயில்

குறிப்புகள் 

சென்னையில் உள்ள தொடருந்து நிலையங்கள்
பாசியா

பாசியா வின் விரிவாக்கம் நான்கு   A மற்றும் Z அடையாளங்காணும் அணி வரிசை என்பதைக் குறிப்பதாக அமைந்துள்ளது.   

பாசியா (Fazia) என்னும் திட்டம் மின்னூட்டத்துகள்களுக்காக ஒரு புதிய 4 துகளை கண்டுபிடித்து உருவாக்குவதை நோக்கமாக கொண்டுள்ளது. இது பெர்மி ஆற்றலைச் சுற்றி தூண்டப்பட்ட கன அயனிகளின் வினைகளில் செயல்படுகிறது. இந்த திட்டம் அணுக்கரு இயற்பியலில் உள்ள உலகளாவிய பத்து நிறுவனங்களை ஒன்றிணைக்கிறது .  

இத்திட்டம் 2013-2014 இல் செயல்பட திட்டமிடப்பட்டுள்ளது. கதிரியக்க அணுக்கரு கற்றைகளுக்காக உருவாக்கப்பட்ட ஒரு புதிய உயர் செறிவு கொண்ட துகள் முடுக்கிகளின் வருகையும் இத்திட்டத்துடன் ஒத்துப்போனது. தற்போது ஆராய்ச்சி மற்றும் மேம்பாட்டின் மீது அதிக முயற்சிகள் எடுக்கப்பட்டுள்ளன. குறிப்பாக எண்முறை மின்னணுவியல் மற்றும் துடிப்பு வடிவ பகுப்பாய்வை மேம்படுத்தும் முயற்சியை உள்ளடக்கியது. மேலும் பல்வேறு புலங்களிலும் உள்ள நிறை மற்றும் மின்னூட்டங்களைக் கண்டறிகின்ற, தாழ்நிலை ஆற்றல் எல்லைகளைக் கண்டறிகின்ற மின் துகள் கண்டுபிடிப்புக் கருவிகளில் மேம்பட்ட ஆற்றல்சார் கோணப்பிரிகை போன்றவற்றைக் கண்டறியும்  திறமையை மேம்படுத்துகிறது.

மேற்கோள்கள் 
 G. Poggi (INFN Firenze, Italy), Isospin effects : toward a new generation array , Proceedings to the XVth GANIL Colloque, Giens, June 2006
 O. Lopez (LPC Caen, France), FAZIA for EURISOL: Physics cases, EURISOL Town Meeting, Task 10 (Physics and Instrumentation), CERN, November 2006
 L. Bardelli(INFN Firenze, Italy), FAZIA for EURISOL : Instrumentation, EURISOL Town Meeting, Task 10 (Physics and Instrumentation), CERN, November 2006
 G. Verde (GANIL, France), presentation for the SPIRAL2 meeting, GANIL, October 2006

அணுக்கருவியல்
இயற்பியல் அமைப்புகள்
துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
திருப்பூர் மாவட்ட ஊராட்சி ஒன்றியங்கள்

திருப்பூர் மாவட்டம் இந்தியாவின் தமிழ்நாடு மாநிலத்தின் ஒரு மாவட்டம் ஆகும். இதில் மொத்தம் 13 ஊராட்சி ஒன்றியங்கள் (வருவாய் வட்டங்கள்) உள்ளன. இது அக்டோபர் 2008 இல் உருவாக்கப்பட்டது. தமிழகத்தில் கடைசியாக உருவாக்கப்பட்ட மாவட்டம். இம்மாவட்டம் கோயம்புத்தூர் மாவட்டத்தின் திருப்பூர் , அவினாசி, பல்லடம், உடுமலைப்பேட்டை ஆகிய வட்டங்களையும், ஈரோடு மாவட்டத்தின் தாராபுரம், காங்கேயம் ஆகிய வட்டங்களையும் கொண்டு உருவாக்கப்பட்டது. திருப்பூர் நகரம் இம்மாவட்டத்தின் நிர்வாகத் தலைமையகமாகும்

ஊராட்சி ஒன்றியங்கள் 
இம்மாவட்டத்தில் 13 ஊராட்சி ஒன்றியங்கள் உள்ளன. இந்த 13 ஊராட்சி ஒன்றியங்களில் மொத்தம் 265 ஊராட்சிகள் உள்ளன.
 திருப்பூர் ஒன்றியம்
 அவினாசி ஒன்றியம்
 பல்லடம் ஒன்றியம்
 உடுமலைப்பேட்டை ஒன்றியம்
 தாராபுரம் ஒன்றியம்
 காங்கேயம் ஒன்றியம் 
 மடத்துக்குளம் ஒன்றியம்
 குடிமங்கலம் ஒன்றியம்
 ஊத்துக்குளி ஒன்றியம்
 குண்டடம் ஒன்றியம்
 வெள்ளக்கோயில் ஒன்றியம்
 மூலனூர் ஒன்றியம்
 பொங்கலூர் ஒன்றியம்

மேற்கோள்கள் 

துப்புரவு முடிந்த திருப்பூர் மாவட்ட ஆசிரியர்கள் தொடங்கிய கட்டுரைகள்
திருப்பூர் மாவட்ட ஊராட்சி ஒன்றியங்கள்
மானஸ்பல் ஏரி

மானஸ்பல் ஏரி (Manasbal Lake) என்பது இந்தியாவின் ஜம்மு காஷ்மீர்  ஒன்றிய நிலப்பரப்பிலுள்ள காந்தர்பல் மாவட்டத்தில் இருக்கும் சபாபோரா பகுதியில் அமைந்துள்ள ஒரு நன்னீர் ஏரி. இந்தியாவின் ஆழமான ஏரிகளுள் மானஸ்பல் ஏரியும் ஒன்றாகும். இந்த ஏரியின் மிகத்தாழ்வான பகுதி 13 மீட்டர் அல்லது 43 அடி ஆழம் கொண்டது. இந்த ஏரியைச் சுற்றியவாறு நான்கு சிற்றூர்கள் அமைந்துள்ளன. அவை ஜரோக்பல், கொன்டபல், கிராட்பல் மற்றும் ஏரியின் தென்மேற்குப் பகுதியில் அமைந்துள்ள நெஸ்பல்.

இந்த ஏரியின் பெயரான மானஸ்பல் என்பது திபெத்திலிருக்கும் மானசரோவர் ஏரியின் பெயரிலிருந்து பெறப்பட்டது.  முகலாய அரசி நூர் சகான் கட்டிய ஜரோகா பாக் (தூணிடைச் சாளரம்)  என்றழைக்கப்படும் முகலாயத் தோட்டம் ஏரியை நோக்கியவாறு அமைந்துள்ளது. காஷ்மீரின் நீர்வாழ் பறவைகளுக்கான இயற்கையான தங்குமிடங்களுள் ஒன்றான இந்த ஏரி பறவை நோக்கலுக்கு ஏற்றதாக உள்ளது, எனவே "காஷ்மீர ஏரிகளுக்கெல்லாம் மிக உயர்ந்த மணி" எனச் செல்லமாக அழைக்கப்படுகிறது.

வரலாறு  
இது ஒரு பழங்கால ஏரி என உள்ளூர் மக்கள் நம்புகின்றனர், ஆயினும் இந்த ஏரியின் சரியான வயது கணக்கிடப்பட வேண்டியுள்ளது. இந்த ஏரியின் வடக்கு கரையின் அருகில் இடிந்த நிலையில் பதினேழாம் நூற்றாண்டைச் சேர்ந்த ஒரு கோட்டை உள்ளது. முகலாயர்களால் கட்டப்பட்ட இக்கோட்டை பஞ்சாப் பகுதியிலிருந்து சிறீநகருக்குப் பயணிக்கும் கூண்டு வண்டிகளால் கடந்த காலங்களில் பயன்படுத்தப்பட்டுள்ளது.

அணுகல்
சிறீநகரில் இருந்து ஷாதிபோரா, நஸீம், காந்தர்பல் வழியாகச் சாலை வழியே மானஸ்பல் ஏரிக்குச் செல்லலாம். காஷ்மீரின் பெரிய ஏரியான உளர் ஏரிக்கான சாலை இந்த ஏரியின் ஊடாக சாபாபோரா வழியாகச் செல்கிறது. சோன்மார்க்கிலிருந்து காந்தர்பல் வழியாக இந்த ஏரிக்கு வருவதும் எளிது.

நீரியல்
இந்த ஏரியின் வடிநிலம்  பரப்பளவு கொண்டது. இந்த ஏரிக்கான நீர்வரத்தாகப் பெரிய ஓடைகள் ஏதுமில்லை, எனவே இது முதன்மையாக மழை மற்றும் பனிப்பொழிவாலும் நீரூற்றுகளாலும் நிரப்பப்படுகிறது. இந்த ஏரியிலிருந்து ஜீலம் ஆற்றுக்கு  கட்டுப்படுத்தப்பட்ட முறையில் நீர்வெளியேறுகிறது.

பொருளியல்
இந்த ஏரி குடிநீருக்கான ஊற்றாக மட்டுமின்றி, நீர்வழிப் போக்குவரத்துக்கும், மீன்பிடிப்புக்கும், பொருளியல் வகையில் பயன்படும் தாவரங்களை அறுவடை செய்யவும், சுற்றுலா இடமாகவும், பொழுதுபோக்கிடமாகவும் பயன்படுகிறது.

ஏரியின் விளிம்புப் பகுதியில் நெலும்போ நூஸிஃபெரா தாவர இனத்தை சார்ந்த தாமரைகள் யூலை மற்றும் ஆகத்து மாதங்களில் பெருமளவில் பூக்கின்றன. தாமரைகளின் வேர்கள் அறுவடை செய்யப்பட்டு சந்தைப்படுத்தப்படுகின்றன, உள்ளூர் மக்கள் அதை உணவாகவும் பயன்படுத்துகின்றனர்.

மேலும் காண்க
நைகீன் ஏரி
உளர் ஏரி

மேற்கோள்கள்

வெளி இணைப்புகள் 
 http://www.fallingrain.com/world/IN/12/Kondabal.html
 https://www.myfeeling.in/2021/12/the-secret-of-manasbal-lake.html 
 Manasbal Lake in Kashmir-tourism.com
 lakes in mascottravels.com
 Lake in india9.com

சம்மு காசுமீர் ஏரிகள்
துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
எஸ். ரெத்னராஜ்

எஸ். ரெத்னராஜ் ஓர் இந்திய அரசியல்வாதி மற்றும் முன்னாள் சட்டமன்ற உறுப்பினரும் ஆவார். இவர் திராவிட முன்னேற்றக் கழகத்தைச் சேர்ந்தவர். 1980 தேர்தலில் குளச்சல் தொகுதியில் இருந்தும், 1984 தேர்தலில் நாகர்கோவில் தொகுதியில் இருந்தும் தமிழ்நாடு சட்டசபைக்கு தேர்ந்தெடுக்கப்பட்டார்.

தற்போது அவர் மறுமலர்ச்சி திராவிட முன்னேற்றக் கழக உறுப்பினராக உள்ளார்.

மேற்கோள்கள் 

திராவிட முன்னேற்றக் கழக அரசியல்வாதிகள்
வாழும் நபர்கள்
சி. ஆர். வெங்கடேஷ்

சி. ஆர். வெங்கடேஷ் (C.R. Venkatesh) ஒரு இந்திய தொழிலதிபர் மற்றும் நிறுவனர், 2000 ஆம் ஆண்டில் நிறுவப்பட்ட இந்திய தகவல் மற்றும் சந்தைப்படுத்தல் சேவை வழங்குநரான டாட் காம் இன்ஃபோவே (Dot Com Infoway-DCI)-வின் நிர்வாக இயக்குநர் மற்றும் தலைமை நிர்வாக அதிகாரியாவார்.. இவர் இந்திய ஏஞ்சல் நெட்வொர்க்கில் உறுப்பினராக உள்ளார்.  சி. ஆர். வெங்கடேஷ் மகெஸ்டர் (Magzter) நிறுவனத்தின் இணை நிறுவனருமாவார்.

கல்வி

வெங்கடேஷ்  மதுரையில் உள்ள விகாசா பள்ளியில் கல்வி பயின்றார். சென்னை, அண்ணா பல்கலையில் மெக்கானிக்கல் இன்ஜினியரீங்  பட்டம் பெற்றார்.

தொழில்

1997 ஆம் ஆண்டில் வெங்கடேஷ் தகவல் தொழில்நுட்பத்தில் தனது தொழிலை சி.ஆர்.வி இன்ஃபோடெக் என்ற வலை வடிவமைப்பு நிறுவனம் மூலம் தொடங்கினார். பின்னர், இந்தியாவின் இணைய பயனர்களின் சமூகத்தின் தலைவராக பணியாற்றும் போது மதுரை மண்டலம் மற்றும் மதுரை போன்ற இந்தியாவில் இரண்டாம் நிலை நகரங்களுக்கான இணைய அணுகலை வெற்றிகரமாக வழங்கினார். 2000 ஆம் ஆண்டில், வெங்கடேஷ் சி.ஆர்.வி இன்ஃபோடெஷுடன், GNG இணையத்துடன் இணைவதன் மூலம் டாட் காம் இன்போவேயை உருவாக்கினார்.  தற்போது அவர் கலாட்டா மீடியாவின் தலைமை நிர்வாக அதிகாரியாகவும், டாட் காம் இன்போவே லிமிடெட், மற்றும் ஆடத்தாவிலும் பணியாற்றுகிறார்.

விருதுகள்

|-
| 2015
| IT Professional of the Year
| கோல்டன் குளோப் டைகர்ஸ் 2016
| 
|}

மேற்கோள்கள் 

வாழும் நபர்கள்
1973 பிறப்புகள்
துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
தமிழகத் தொழிலதிபர்கள்
மசாலா தோசை

மசாலா தோசை (Masala dosa) என்பது மிகவும் பிரபலமான தென்னிந்தியச் சிற்றுண்டி வகையான தோசைகளில் ஒன்று ஆகும். இது கர்நாடகத்தின் மங்களூரில் தோன்றி பரவியதாகக் கருதப்படுகிறது. இது இந்தியா முழுவதும் உடுப்பி உணவகங்களின் வழியாக பிரபலமடைந்தது. இது
தென்னிந்தியாவில் புகழ்வாய்ந்ததாக உள்ளது.  என்றாலும் இந்தியா முழுவதிலும் கிடைக்கக்கூடியது. ஏன் வெளிநாடுகளிலும் கூட கிடைக்கிறது.
மசாலா தோசை தயாரிப்பு முறை நகரத்துக்கு நகரம் இடம் மாறுபடுகிறது.

தயாரிப்பு முறை 
அரிசி, உளுந்து, மற்றும் வெந்தயம் ஊற வைத்து மாவாக அரைத்து தோசை மாவு தயாரிக்கப்படுகிறது. அந்த மாவை தோசைக் கல்லில் வார்த்து அது ஒரு பக்கம் வேகும் வரை காத்திருந்து வேகவைத்த  முறுவலாகத் தோசை வெந்த உடன் சிறிது எலுமிச்சைச் சாறு கொத்துமல்லியுடன் வேகவைத்த உருளைக்கிழங்கு வெங்காயம், கடுகு மசாலாவை ஒரு கரண்டி வைத்து கமகம வாசத்துடன் பரிமாறலாம்.

மேற்கோள்கள் 
((reflist))
துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
தென்னிந்திய சமையல்
தமிழர் சமையல்
ஆந்திர சமையல்
கேரள சமையல்
கங்கவள்ளி ஆறு

கங்கவள்ளி ஆறு (Gangavalli River) என்பது இந்தியாவின் கருநாடக மாநிலத்தின் மேற்குப் பகுதியில் உருவாகி மேற்கு நோக்கிப் பாயும் பல சிறிய ஆறுகளில் ஒன்றாகும். தேசிய நெடுஞ்சாலை 17 இல் ஓசூர் பாலம் கங்கவள்ளி ஆற்றின் மீது கட்டப்பட்ட பாலமாகும். இந்நெடுஞ்சாலை அன்கோலா, கும்டா பகுதிகளைப் பிரித்து வடகன்னட மாவட்டத்தையும், தார்வாடு,  மங்களூரு பகுதிகளையும் இணைக்கிறது.

தோற்றம் மற்றும் நிலவியல் 
கங்கவள்ளி ஆறு, பெட்டி நதி என்றும் அழைக்கப்படுகிறது. மேற்குத் தொடர்ச்சி மலைகளிலிருந்து தார்வாடுக்குத் தெற்கே (சோமேசுவர கோயிலுக்கு அருகில்) சல்மலாவாக உருவாகிறது. இது மேற்கு திசையில் பாய்ந்து கங்கை ஆலயத்திற்குப் பிறகு அரபிக் கடலில் கலக்கின்றது. இங்கு இந்த ஆறு கங்கவள்ளி என்றழைக்கப்படுகின்றது. இப்பகுதியில் உள்ள கிராமம் கங்கவள்ளி ஆகும். இந்த 69 கி.மீ. தொலைவு வரை மேற்காகவும் பிறகு தெற்காகவும் பாய்கின்றது. இதன் நீர்ப்பாசனப் பகுதிகளின் பரப்பளவு 3,574 சதுர கி.மீ. (1,380 சதுர மைல்) ஆகும்.

ஆற்றுப் படுக்கையின் வீழ்ச்சி முதல் 72 கி.மீ. (45 மைல்) க்கு மென்மையாக உள்ளது. அந்தக் கட்டத்திற்குப் பிறகு, நதி நீர்வீழ்ச்சி மாகோட்டில் 183 கிமீ (114 மைல்) வீழ்ச்சியடைந்து, மாகோட்டு அருவியாகிறது. பின்னர் ஆற்றில் ஆழமான பள்ளத்தாக்கில் நதி ஓடுகிறது. நதிக்கு பிறகு ஆற்றில் சேருகிறது. அன்கோலா நகரிலிருந்து 11 கிமீ தொலைவில் உள்ள கணகுவள்ளி, பெல்லம்பரிலிருந்து 4 கிலோமீட்டர் தொலைவில் உள்ளது. வடகன்னட மாவட்டத்தின் மற்றொரு புதிய தங்குமிடம் உள்ளது. கோகர்ணா நகரம் கங்கவல்லி சாலையில் மற்றொரு திசையில் 4 கி.மீ. தொலைவில் உள்ளது. தார்வாடு, வடகன்னட மாவட்டங்களில் இந்த நதி ஓடுகிறது. ஆற்றின் பாதையில் அடர்ந்த பசுமையான, செம்பசுமையான காடுகள் உள்ளன.

கிளையாறுகள்
பெத்தி, சால்மலி, சோந்தா முதலியன கங்கவள்ளி ஆற்றின் கிளையாறுகளாகும்.

புவியியல் 
கங்கவள்ளி ஆற்றுப் படுகையில் உள்ள முதன்மையான மண் செம்மண் ஆகும். இவை சிவப்பு முதல் பழுப்பு நிறமாக இருக்கும். இங்கு காணப்படும் பல்வேறு வகையான மண்ணாக தங்க மணலும் களிமண்ணும் அமைகிறது.

வெப்பநிலை 
ஏப்ரல் பொதுவாக வெப்பமான மாதமாக உள்ளது. சராசரி அன்றாடப் பெரும அளவாக 36˚செ வெப்பநிலையும் 22˚ செ வெப்பநிலை அன்றாடச் சிறும அளவாகவும் உள்ளது.

ஈரப்பதம் 
காலையில், ஈரப்பதம் ஆண்டின் பெரும்பாலான நேரங்களில் 75% அளவை விட அதிகமாக உள்ளது. மழைக்கால மாதங்களில் ஈரப்பதம் சுமார் 60% அளவாக உள்ளது. ஈரப்பதமான மாதங்களில் (ஜனவரி முதல் மார்ச் வரை), பிற்பகுதியில் ஈரப்பதம் 35% அளவுக்கும் குறைவாக உள்ளது.

சான்றுகள்

வெளி இணைப்புகள் 
 Ganagavalli River
 River systems in Karnataka {{Webarchive|url=https://web.archive.org/web/20111008073025/http://www.karunadu.gov.in/waterresources/pages/riversystemsinkarnataka.aspx |

மேற்கோள்கள்

கர்நாடக ஆறுகள்
துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
சமரச சுத்த சன்மார்க்க சங்கம்

சமரச சுத்த சன்மார்க்க சங்கம், வள்ளலார் என அனைவராலும் அன்புடன் அழைக்கப்படும் இராமலிங்க அடிகளாரால் நிறுவப்பட்டது. இவர் சிதம்பரத்திற்கு அருகில் உள்ள மருதூர் என்னும் கிராமத்தில் 1823 ஆம் ஆண்டு பிறந்தார். 19-ம் நூற்றாண்டில் தமிழகத்தில் தோன்றிய சமூக-சமய சீர்திருத்த இயக்கத்தில் முக்கிய பங்கு வகித்தார். இவர் ஆன்மீகத்தில் கொண்ட பற்று காரணமாக அவரது பாடல்களில் சமுதாய சீர்திருத்தங்கள் மற்றும் சமய உணர்வுகள் இரண்டறக் கலந்திருந்தன. ஆன்மீக விழிப்புணர்வு வாயிலாக சமூகத்தில் நிலவும் தீமைகளைக் களையமுடியும் என்பதற்கான முயற்சிகளை மேற்கொண்டார்.

சாதி வேறுபாடற்ற சமுதாயம்

இராமலிங்க அடிகள், தமிழ் மக்களிடையே சமய ஒற்றுமை மற்றும் ஒருமைப்பாட்டை ஏற்படுத்தினார். கடவுள் வழிகாட்டுதலால் மட்டுமே சாதி வேறுபாடற்ற சமுதாயத்தை உருவாக்க முடியும் என்று எடுத்துரைத்ததோடு   “இறைவன் ஜோதி வடிவானவன்” என்றும் ’அருட்பெரும் ஜோதியாக’ இருக்கிறார் என்றும் குறிப்பிட்டார். இவர் பிறப்பினால் ஏற்படும் ஏற்றத் தாழ்வுகளை எதிர்த்தார். சாதி சமூக வேறுபாடுகள் அர்த்தமற்றவை என்று குறிப்பிட்டதோடு அன்பு மற்றும் சகோதரத்துவம் நிலவவேண்டும் என்றும் பாடுபட்டார்.

சத்திய தருமசாலை

பசி மற்றும் வறுமையே சமுதாயத்தின் அனைத்துத் தீமைகளுக்கும் காரணம் என வள்ளலார் நம்பினார். ஏழைக்கு உணவு அளிப்பதே சிறந்த வழிபாடு என உறுதியாக நம்பினார். எனவே ஏழைகளின் பசியை நீக்குவதற்காக ”சத்திய தருமசாலையை” வடலூரில் நிறுவினார். சத்திய தருமசாலையின் தொடக்க நாளன்று அடுப்பிற்குத் தீமூட்டி இந்தத் தீ எப்பொழுதும் எரிந்து கொண்டிருக்கட்டும், அப்போது தான் ஏழைகளுக்கு எப்பொழுதும் உணவு அளிக்க முடியும் என உறுதியுடன் கூறினார். இவர் மேற்கொண்ட உறுதிமொழிக்கு ஏற்றவண்ணம் ஆண்டு முழுவதும் சாதி சமய வேறுபாடின்றி அனைவருக்கும் உணவு அளிக்கப்பட்டு வருகிறது.

ஜீவகாருண்யம்

வள்ளலார் அன்பு வழியில் ஆன்மீகத்தை அடையலாம் என உறுதியாக நம்பினார். ஆகவே மனிதர்களிடத்து மட்டுமன்றி தாவரங்கள், புழு, பூச்சிகள் மற்றும் விலங்குகள், பறவைகள் போன்ற அனைத்து உயிர்களிடத்தும் அன்பு செலுத்தினார். இதனையே "ஜீவகாருண்யம்" என்று அழைக்கிறோம்.

'வாடிய பயிரைக் கண்டபோதெல்லாம் வாடினேன்’ எனக் கூறிய வள்ளலார், உயிர்களிடத்து எவ்வளவு அன்பு கொண்டிருந்தார் என்பதை அரியலாம். மூடப்பழக்கங்களையும், சமய சடங்குகளையும் எதிர்த்த வள்ளலார் உணவுக்காக விலங்குகள் கொல்லப்படுவதை வன்மையாக கண்டித்தார். சைவ உணவிற்கு முக்கியத்துவம் கொடுத்தார்.

திருவருட்பா

மனித இனத்திற்கு செய்யும் தொண்டே மோட்சத்தை அடைவதற்கான வழி என்பது வள்ளலாரின் போதனைகளில் மிக முக்கியமானதாகும். கடவுள், கருணை மற்றும் அறிவு வடிவமாகத் திகழ்கிறார். ஆகவே கடவுளை அடையும் வழி உயிர்களிடத்து காட்டும் கருணையும், இரக்கமும் ஆகும் என்று குறிப்பிட்டார்.

தியானம் செய்வதே வழிபாடு என்று கருதினார்.1870-ஆம் ஆண்டு சத்திய ஞான சபையை நிறுவினார். இங்கு   வழிபாட்டுக் கூட்டங்கள் மத வேறுபாடின்றி நடைபெறுவதை உறுதிப்படுத்தினார். இவரது பக்திப் பாடல்கள் தொகுக்கப்பட்டு, அத்தொகுப்பு 'திருவருட்பா' என்றழைக்கப்படுகிறது.

வெளியிணைப்புகள் 

www.thiruarutpa.org
www.vallalar.org/
www.vallalarsongs.com
temple.dinamalar.com/en/new_en.php?id=91

துப்புரவு முடிந்த கரூர் மாவட்ட ஆசிரியர்கள் தொடங்கிய கட்டுரைகள்
வினை மூலக்கூறு எண்

வேதியியலில் வினை மூலக்கூறு எண் (Molecularity) என்பது ஒரு வேதிவினையின் எளிய படிநிலையில் ஈடுபடக்கூடிய மூலக்கூறுகளின் எண்ணிக்கையைக் குறிக்கும். மேலும், இவ்வினை மூலக்கூறு எண் முதல் படிநிலை வினையில் ஈடுபடும் வினைபடுபொருள்களின் வேதி நேர்தகவுக் கெழுக்களின் கூட்டுத்தொகைக்குச் சமமாக இருக்கும்.
வினையில் ஈடுபடும் மூலக்கூறுகளின் எண்ணிக்கையைப் பொறுத்து ஒரு வினையானது ஒரு மூலக்கூறு வினையாகவோ இரு மூலக்கூறு வினையாகவோ அல்லது மும்மூலக்கூறு வினையாகவோ அமையலாம். ஒரு வினை ஒன்றுக்கு மேற்பட்ட  படிநிலைகளில் நிகழ்ந்தால் மொத்த வினைக்கான மூலக்கூறு எண் கணக்கிடப்படுவதில்லை. ஆனால், எளிய வினைகளில் மூலக்கூறு எண் மற்றும் வினை வீதம் ஆகியவை சமமாக இருக்கும். மூலக்கூறு எண் சுழியாக அல்லது பின்னமாகவோ இருக்க இயலாது.மூலக்கூறு எண் எப்போதும் எதிர்க்குறியை பெற்றிருப்பதில்லை.

ஒரு மூலக்கூறு வினைகள் 

ஒரு மூலக்கூறு வினையில், ஒரு தனித்த ஒற்றை மூலக்கூறு தனது அணுக்களை மறுஆக்கம் செய்வதன் மூலம், வேறுபட்ட மூலக்கூறுகளை உருவாக்குகின்றன. இது பின்வரும் சமன்பாட்டால் விளக்கப்படுகிறது. 

A -> P,

  என்பது முறையே வினைபடுபொருளையும் வினைவிளைபொருளையும் குறிக்கும். இந்த வினையின் படிநிலை ஒரே ஒரு வினைவிளைபொருளைக் கொண்டிருந்தால் ஒரு மாற்றியமாக்கல் வினையாகவோ அல்லது ஒன்றுக்கு மேற்பட்ட விளைபொருள்களைக் கொண்டிருந்தால சிதைவு வினையாகவோ அமையும்.

மேற்கூறிய எந்தவொரு நிகழ்வாயினும், வினையின் வேகம் அல்லது படிநிலை என்பது முதல் படி வினைவேகச் சமன்பாட்டால் குறிக்கப்படுகிறது.

இதில்,  என்பது வினைபடுபொருள் A-இன் செறிவையும்   என்பது காலத்தையும்  என்பது வினைவேக மாறிலியையும் குறிக்கும்.

இரு மூலக்கூறு வினைகள்
ஒர் இரு மூலக்கூறு வினையில், இரண்டு மூலக்கூறுகள் மோதிக் கொண்டு ஆற்றல், அணுக்கள் அல்லது அணுக்களின் குழுக்களை பரிமாறிக் கொள்கின்றன.

கீழ்கண்ட சமன்பாட்டின் மூலம் இதை விவரிக்கலாம்

A + B -> P

இரண்டாவது வரிசை விகித சட்டத்தை இது ஒத்திருக்கிறது:.

இங்கு, வினையின் வீதம், வினைப்பொருட்கள் ஒன்று சேரும் விகிதத்திற்கு ஏற்பபாமைகிறது. இரு மூலக்கூறு வினைக்கான  எடுத்துகாட்டு கீழே கொடுக்கப்பட்டுள்ளது:

CH3Br + OH^- -> CH3OH + Br^-

மேற்கோள்கள் 

வேதியியல்
துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்